สวัสดีค่ะ ดิฉันมีลูกสองคนทำหมันแล้ว มักมีประจำเดือนเป็นเลือดสดมาๆหายๆ แต่รวมๆแล้วเกือบทุกวัน จะไหลมากเวลายกของ หรือยืนนานทำงานนานๆ ตอนนี้ปวดท้องน้อยด้านซ้ายมา ไปถึงก้นกบ และหน้าขา แบบนี้เป็นโรคอะไรได้บ้างคะ
สวัสดีค่ะ การมีประจำเดือนมาปริมาณมาก (hypermenorrhea) มาเป็นเวลานานมากกว่า 7 วัน(menorrhagia) ร่วมกับอาการปวดท้องน้อยอาจเกิดได้จาก1. การตั้งครรภ์ที่ผิดปกติ เช่นแท้งคุกคามแท้งไม่ครบครรภ์ไข่ปลาอุกเป็นต้น แต่เนื่องจากทำหมันแล้ว โอกาสที่จะตั้งครรภ์ก็เป็นไปได้น้อยมาก แต่ก็ยังมีโอกาสเป็นไปได้ค่ะ2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ แต่มักพบในช่วงวัยรุ่น หรืออาจเป็นอาการที่พบในช่วงวัยใกล้หมดประจำเดือน4. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนต่ำ เป็นต้นหากยังคงมีเลือดออกหลายวันมากกว่า 7 วันขึ้นไป ควรไปพบแพทย์เฉพาะทางสูติ-นรีแพทย์ แพทย์อาจต้องตรวจภายในหรือตรวจด้วยอัลตราซาวด์ค่ะ